SET มีสิทธิ์พุ่งต่อ ขานรับความเชื่อมั่นศก.โลก-วัคซีนต้านโควิดคืบหน้า
SET มีสิทธิ์พุ่งต่อ ขานรับความเชื่อมั่นศก.โลก-วัคซีนต้านโควิดคืบหน้า
SET มีสิทธิ์พุ่งต่อ ขานรับความเชื่อมั่นศก.โลก-วัคซีนต้านโควิดคืบหน้า
3 ก.ย. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้มีโอกาสที่จะรีบาวด์ขึ้นได้อย่างต่อเนื่อง จาก Sentiment หุ้นต่างประเทศที่ปรับตัวขึ้นไป จากความเชื่อมั่นเศรษฐกิจโลกหลังดัชนีผู้จัดการฝ่ายจัดซื้อ (PMI) ภาคการผลิตออกมาแข็งแกร่งต่อเนื่อง และยังมีความคืบหน้าด้านวัคซีนต้านไวรัสโควิด-19 ด้วย ส่วนในประเทศวานนี้ศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา 2019 (ศบศ.) จะแจกเงิน 3,000 บาท เพื่อกระตุ้นการบริโภคในประเทศ
อย่างไรก็ดี ตลาดฯคงจะไปได้ไม่ไกล เนื่องจากแรงขายของนักลงทุนต่างชาติยังมีอย่างต่อเนื่อง จากความไม่แน่นอนการเมืองในประเทศ และตลาดหุ้นไทยก็จะปิดทำการ 4 วันติดต่อกันด้วย ก็ทำให้เมื่อราคาหุ้นปรับตัวขึ้นไปก็อาจเผชิญแรงขายทำกำไรออกมาได้
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยทางแถบเอเชียเหนือจะบวกได้ดี ทั้งนี้ วันนี้ให้ติดตามตัวเลข PMI ภาคบริการของทั่วโลกที่จะทยอยออกมา และตัวเลขผู้ขอรับสวัสดิการว่างงานของสหรัฐฯ รวมถึงเงินเฟ้อของไทย พร้อมให้แนวรับ 1,300 จุด ส่วนแนวต้าน 1,325-1,330 จุด
 
 